В сучасности обывателе села ся голосять такой цѣлком ку словацкой народности, лем их имена и грекокатолицка вѣра нагадують о их походжѣню. Село мать водовод, канализацию, асфалтку и автобусну линию до окресного центра. В селѣ ся находить грекокатолицкый храм Св. Юрия, выставленый року 1898. В октобрѣ 2001 при нагодѣ 180-роча упокоѣня Иоанникия Базиловича в селѣ святочно отворили памятну таблу.